rlitschk/wikidir huggingface dataset:
De Föhrenfamilie (Pinaceae) is en Familie vun Nadelbööm (Pinophyta). All disse Planten sünd ümmergröne Bööm, blots twee nich: de Lärkendannen un de Goldlärkendann. Jümehr Blööd hebbt de Foorm vun Nadels und sitt as Spiraal oder in Büschels op de Twiegen. De Saat wasst in Kienappels. De Föhrenfamilie (Pinaceae) warrt in veer Ünnerfamilien ünnerdeelt un hett 11 Geslechter mit tosamen üm un bi 230 Oorden. Ünnerfamilie Abietoideae Dannen (Abies) mit 51 Oorden Zedern (Cedrus) mit 4 Oorden Keteleeria mit 3 Oorden Nothotsuga, en monotypsch Geslecht Hemlockdannen (Tsuga) mit 8 Oorden Goldlärkenboom (Pseudolarix), en monotypsch Geslecht Ünnerfamilie Piceoideae Fichten (Picea) mit 33 Oorden Ünnerfamilie Pineoideae Föhren (Pinus) mit 11 Oorden Ünnerfamilie Laricoideae Lärkendannen (Larix) mit 11 Oorden Duvenboom (Cathaya), en monotypsch Geslecht Douglasdannen (Pseudotsuga) mit üm un bi 22 Oorden
De Grashuppers (Gomphocerinae) sünd en Unnerfamilie mank de Feldhaupeer (Acrididae). Dor höört allerhand Aarden to. Se leevt sunnerlich up allerhand Grasland (Wischen un Fennen bit hen to Verkehrsinseln, de nich so faken afmeiht weert). Groten Buckelhupper (Arcyptera fusca) Lüttjen Buckelhupper (Acryptera microptera) Placken-Külenhupper (Myrmeleotettix maculatus) Roden Külenhupper (Gomphocerippus rufus) Sibir'schen Külenhupper (Aeropus sibiricus) Groten Goldhupper (Chrysochraon dispar) Lüttjen Goldhupper (Euthystira brachyptera) Barg-Grashupper (Stauroderus scalaris) Feldgrashupper (Chorthippus apricarius) Steppengrashupper (Chorthippus vagans) Kiesbank-Grashupper (Chorthippus pullus) Nachtigall-Grashupper (Chorthippus biguttulus) Brunen Grashupper (Chorthippus brunneus) Verkannten Grashupper (Chorthippus mollis) Wittrand-Grashupper (Chorthippus albomarginatus) Wischengrashupper (Chorthippus dorsatus) Sumpgrashupper (Chorthippus montanus) Slichten Grashupper (Chorthippus parallelus) Bunten Grashupper (Omocestus viridulus) Buntbuuk-Grashupper (Omocestus rufipes) Roden Grashupper (Omocestus haemorrhoidalis) Swartplackengrashupper (Stenobothrus nigromaculatus) Heidegrashupper (Stenobothrus lineatus) Lüttjen Heidegrashupper (Stenobothrus stigmaticus) Lüttjen Grashupper (Stenobothrus crassipes) (Öösterriek un lüttje Gemarken in de Kyffhüserbarge, in de Hainleite un in't Huy (Sassen-Anholt, Döringen), anners in Süüdoosteuropa) Heiko Bellmann: Heuschrecken: beobachten, bestimmen. Naturbuch Verlag, 1993, ISBN 3-89440-028-5 Heinrich Tauscher: Unsere Heuschrecken. Lebensweise – Bestimmung der Arten. Franckh-Kosmos, Stuttgart 1986, 159 S., ISBN 3-440-05617-1 Köhler, G. (2001): Fauna der Heuschrecken des Freistaates Thüringen. Naturschutzreport 18: 83–86. Schädler, M. (2009): Ein neues Vorkommen des Zwerggrashüpfers, Stenobothrus crassipes (CHARPENTIER, 1825) (Caelifera, Acrididae), in Deutschland. Entomologische Nachrichten und Berichte. Grashuppers. Mehr
Feldhaupeer oder Feldheupeer (Acrididae) sünd en Familie mank de Haupeer (Orthoptera). Dor höört se to de Kortspriet-Haupeer (Caelifera) bi. De Feldhaupeer laat alltohopen na tyypsche Haupeer. Ehr Lief hett en Panzer as Butenskelett, de Achterbeen sünd dannig, de Flunken düütlich un de Föhlspriete man kort. De Höörgöter sitt an de beiden Sieten vun dat eerste Segment an't Achterlief, just över de Schenkels vun de Achterbeen. Gegen de Loofhaupeer (Tettigonidae) over is bi de Seken dat Leggrohr (Ovipositor) nich düütlich to sehn. De wecken Aarden sünd duchtig bunt farvt an Lief oder Flunken. Dor wüllt se Feende mit afschrecken. Zirpen doot se, wenn se de Achterschenkels langs de Vörflunken rievt, de denn anfangt, to bevern un dor en Luud bi afgeevt. Se weert een bit hen to 8 Zentimeters lang, weegt bit hen to 2 g un könnt 3 bit 6 Maande oold weern. Meist all Aarden sünd bannig goot tarnt. Eten doot se allerhand Aarden vun Gras. Man dat gifft ok allerhand Feldhaupeer, de vertehrt annere Planten. De wecken Aarden produzeert Stoffe, de bieten doot. Sülms weert se freten vun parasitäre Wöpsen un Flegen, Käverbudden, Vagels un Reptilien. De Heken singt overdag un wüllt dor de Seken mit anlocken. Bi
Taschkent is de Hööftstadt vun dat Land Usbekistan. De Stadt is all düchtig oolt un wurrd all in dat 2. Johrhunnert vör Christus in chineesch Borns nömmt. Dor man mit de Naam "Yuni". Anner Naams to ünnerscheedlich Tieden weern Chach, Shi, Shash un Tashkura. Vööl vun de oolt Hüüs sünd bi de Oktoberrevolution un bi en swoor Eerdbeven 1966 vernicht wurrn. https://www.advantour.com/de/usbekistan/taschkent.htm
De Slichte Grashupper (Chorthippus parallelus) is en Kortspriet-Haupeerd ut de Familie vun de Feldhaupeer. Dat is een vun de Haupeerd-Aarden, de in Middeleuropa an'n fökensten vorkamen deit. De Slichte Grashupper warrt 13 bit hen to 22 Millimeters lang. In'e Farv verscheelt sik de Deerter, as de meisten Grashuppers, bannig. Faken sünd se gröön oder bruun, man ok mit en roden oder vigeletten Slag. De Seken sünd düütlich grötter, as de Heken, man se hefft bloß bannig korte Flunken. De meisten Slichten Grashuppers hefft man korte Flunken un könnt gor nich flegen, man dat gifft ok Deerter mit gröttere Flunken, de könnt denn flegen. De Heken „snackt“ mit'nanner, as all Grashuppers. Ehren Gesang kann een bit to 10 Meters wiet hören. Dat Singen kummt tostanne, wenn en Saagkamm an de Binnensiet vun den Achterschenkel in sunnerliche Afstänn an de Kant vun de Flunkendeek langsreven warrt. Beide Achterschenkels weert dor in'n lieken Takt bi up un dal bewegt. Bi dat Dalrieven kummt de Gesang tostanne. As bi all kole Deerter sünd ok de Slichten Grashuppers bloß man aktiv, wenn dat enigermaten warm is. De Slichten Grashuppers könnt vunwegen de Morphologie un ok vun den Gesang her dör'nanner smeten weern mit den Sumpgrashupper
De Loofhaupeer (Tettigonioidea) sünd en Böverfamilie mank de Langspriet-Haupeer (Ensifera). In düsse Gruppen gifft dat bannig veel Aarden un Formen. Faken sünd de Flunken vermickert. Bi all Aarden is dat Leggrohr (Ovipositor) vun de Seken goot to sehn. De Loofhaupeer heft bloß an’n lunken Vörflunken en Schrillader. Tominnst bi de Aarden ut Middeleuropa hett de Foot (Tarsus) veer Deele. Dor is de drüdde vun wat breeder, as en Hart. Düsse Aarden vun de Loofhaupeer leevt in Middeleuropa (indeelt sünd se hier na de Systematik vun orthoptera.speciesfile.org, in de Literatur verscheelt sik dat jummer en beten. To düsse Böverfamilie warrt en Familie torekent, de is al utsturven, un en annere mit allerhand Unnerfamilien, de gifft dat hüdigendags noch. Böverfamilie Loofhaupeer (Tettigonioidea Krauss, 1902 , Synonyme: Tettigoniidea, Tettigonoidea) Familie Haglotettigoniidae † Gorochov 1988 Familie Echte Haupeer (Tettigoniidae) Krauss, 1902 (Synonyme: Locustariae Latreille 1802, Locustidae Latreille 1802, Locustides Latreille 1802, Locustina Latreille 1802, Locustodea Latreille 1802, Orthoxiphae, Phasgonuridae Karsch 1893, Tettigoniae Krauss 1902) Unnerfamilie Bradyporinae Geslecht Ephippiger Steppen-Sadelhaupeerd – Ephippiger ephippiger Balkan-Sadelhaupeerd – Ephippiger discoidalis Süüdalpen-Sadelhaupeerd – Ephippiger terrestris Provence-Sadelhaupeerd – Ephippiger provincialis Geslecht Uromenus Kantig Sadelhaupeerd – Uromenus rugosicollis Unnerfamilie Conocephalinae Geslecht Conocephalus Langflunken-Sweerthaupeerd – Conocephalus fuscus Kortflunken-Sweerthaupeerd – Conocephalus dorsalis Geslecht
De Haupeer an sik (Tettigonia) sünd en Geslecht mank de Familie vun de Echten Haupeer (Tettigoniidae) un höört to de Böverfamilie vun de Loofhaupeer ((Tettigonioidea) mit to. Alltosamen höört se to de Langspriet-Haupeer (Ensifera). All Aarden vun de Haupeer an sik sünd man stevige, dannige Haupeer un könnt 28 bit hen to 42 Millimeters lang weern. De meisten Aarden sünd grasgröön, man dat gifft ok de wecken, de slaht na bruun hen. So sünd se in dat Gras good tarnt. Dor hölpt ok de Flunken to, de laat na Blöder. De Längde bi de Flunken verscheelt sik: Bi dat Gröne Haupeerd staht se over dat Leggrohr overweg. Dor könnt de Deerter ok mit flegen. Anners sütt dat ut bi dat Singhaupeerd: De Flunken staht meist nich rut over dat Lief un de Deerter könnt ok kuum flegen. Man in düt Geslecht gifft dat keen Aart sunner Flunken oder mit unbannig korte Flunken. Dat Leggrohr (Ovipositor) bi de Seken is lang un liek, he is tominsten tweemol so lang, as de Halsschild. De Haupeer an sik leevt in de ganze Paläarktis. Meist sünd se up allerhand Grasland togange. De wecken Aarden, as dat Gröne Haupeerd maakt keen groten Unnerscheed un wohnt
Braunschweig is de hoochdüütsche Naam von Bronswiek, Stadt in Neddersassen. Braunschweig betekent ok Braunschweig, Oort in de Provinz Oostkap, Süüdafrika, Braunschweig, Oort in de Provinz Mpumalanga, Süüdafrika, Braunschweig-Klass, Klass von Militärscheep, SMS Braunschweig, Schipp von de düütsche Marien, Braunschweig (F 225), Fregatt von de düütsche Marien, Braunschweig (F 260), Korvett von de düütsche Marien, Braunschweig, Patrizierfamilie ut Breslau. Braunschweig is de Familiennaam von Arthur Braunschweig (1888–üm 1953/1957), düütschen Maler un Grafiker, Carl Müller-Braunschweig (1881–1958), düütschen Philosoof, Psychoanalytiker un Verbandsfunkschonär, Christian Friedrich von Braunschweig (1720–1787), düütschen Offzeer, Christoph Braunschweig (* 20. Johrhunnert), Ökonoom, David Vincenz von Braunschweig (1711–1763), düütschen Verwaltungsbeamten, Elias Braunschweig (1841–1917), düütschen Ünnernehmer, Ernst von Braunschweig (1845–1907), düütschen Diplomaat, Ernst Müller-Braunschweig (1860–1928), düütschen Koopmann un Bildhauer, Georg von Braunschweig (1845–1911), düütschen Generaal, Hans Müller-Braunschweig (1926–2014), düütschen Psychoanalytiker, Hansjörg Braunschweig (1930–1999), Swiezer Politiker, Holger Braunschweig (* 1961), düütschen Chemiker, Johann Daniel von Braunschweig (1786–1857), düütschbaltschen Pädagoog, Ludwig Wilhelm von Braunschweig (1758–1838), düütschen Verwaltungsbeamten, Rachel Braunschweig (* 1968), Swiezer Schauspelerin, Robert Simon Braunschweig (1914–2001), Swiezer Inschenör un Journalist, Rosa Braunschweig (1860–1918), düütsche Schauspelerin un Speelbaasfro, Stéphane Braunschweig (* 1964), franzööschen Speelbaas, Uwe Braunschweig (1949–2013), düütschen Handballspeler, Wilhelm von Braunschweig (1775–1854), düütschen Generaalmajor. Kiek ok bi: Hertogdom Bronswiek, Freestaat Bronswiek, Verwaltungsbezirk Bronswiek,
Saarlouis is en Stadt in dat Saarland mit meest 35.000 Inwahner up en Flach vun 43,3 km². Van 1793 bit 1810 harr se de Naam Sarre-Libre. Mit den Freeden van Nijmwegen full 1679 dat Rebeet Lothringen an Frankriek. Um disse nee wunnen Rebeeden to verteidigen hett Ludwig XIV. 1680 anordnet, dat de Stadt un de Befestigung baut wurrn. Thomas de Choisy un Sébastien le Prestre de Vauban hemm de Plääns dorför maakt. 1815 gung nah den Freeden vun Paris Saarlouis an Preußen. Nahdem 1936 de Gemeenden Fraulautern, Lisdorf, Picard un Beaumarais ingemeend wurrn weern, kreeg de Stadt den Naam Saarlautern. Dat bleev so bit 1945, dornah wurr se weer to Saarlouis. De Stadt hett söben Stadtdeelen un kreeg 2007 den Titel Europastadt. Stadtgeschichte Stand: Januar 2018 Inwahner]
De Lübecker Schachverein von 1873 e.V. hürt tau de öllsten Schachvereinen in Düütschland. In’t irste Johr finnt sik 1846 in de Vörlöper von de Deutsche Schachzeitung newen annere, hüt likso vergetene Mellungen ok de Notatschon von en Firnpartie twischen Lübeck un Leipzig, de de Hansestädter mit de swarten Figuren in 42 Tög wunnen – kein hogklassig Partie, äwer dat irste Teiken von Schachlewen in Lübeck. Dorbi blew dat man ok bet 1873. In’n Swung von de Riksgrünnung enstunn de irste un dormit öllste Schachverein von Sleswig-Holsteen – just de Lübecker Schachverein. Anpurrer was de Redakteur von de Isebahnertiding Ed. Vadder von de Schriwerin Ida Boy-Ed un, so seggt man, en nege Fründ von Emanuel Geibel. In de Anfangsjohr’n kann ein knapp dorvon snacken, dat de Schachverein sik grot üm en gaude Spelkultur kümmert hett. Dat was ihrer en Hümpel börgerliche Hun’ratschonen. Un so is dat ok nich verwunnerlich, dat de Chronik ut disse Dag’ nich dat sportliche Känen vermellte, man ’t för wichtiger höll, wecker von de Spelers en Konsul, Oberlihrer ore Apteiker wir. Schach as honorig’ Fritidakschon stünn eindüdig vör Schach as Sport, un doran süll sik in de irste Johrteihnt’n ok nich vel ännern. Blots af un an
Dat Gröne Haupeerd (Tettigonia viridissima), ok Groot Haupeerd, Kohlspringer oder Sweertfeger nömmt, is een vun de gröttsten Langspriet-Haupeer, de dat in Middeleuropa geven deit. Dat höört to de Böverfamilie vun de Loofhaupeer (Tettigonioidea) mit to. Dormank is dat een vun de Aarden, de in Middeleuropa an'n fökensten vorkamen deit. De Deerter sünd over't Lief vun 28 bit hen to 42 Millimeters lang. Heken liggt dor twuschen 28 un 36 mms bi, bi de Seken sünd dat twuschen 32 un 42 mms. Dor sünd se düütlich grötter mit, as dat Singhaupeerd (Tettigonia cantans), dat to'n Deel in desülvigen Gemarken tohuse is, un wo se ok nah verwandt mit sünd. Dat Leggrohr (Ovipositor) bi de Seken kann nochmol 23 bit hen to 32 mms lang ween. Meist all Gröne Haupeer sünd eenfarvt gröön, man hen un wenn gifft dat de wecken Deerter, de slaht na Geel hen oder hefft geele Been. De Nymphen hefft just so, as de adulten Deerter, en fiene, brune Lien langs den Ruggen. Dat Leggrohr is eerst to sehn, wenn de Nymphe al veer Mol de Huud uttrocken hett, de Flunken sünd bi Heken un Seken eerst to sehn, wenn se al fievmol de Huud wesselt hefft. Toeerst
Melsungen is en Stadt in den Schwalm-Eder-Kreis in Hessen. Se hett 13.293 Inwahner up en Flach vun 63,1 km². Melsungen wurr eerstmals 802 as pagius Milsungen in en Oorkunn upführt. Man hett aber herutfunnen, dat dor all in de so nömmt Hallstädter Tiet (9. bit. 4. Johrhunnert vör Christi) Minschen leevt hemm. Bekannt is de Stadt ok dör den Handballvereen MT Melsungen. http://home.meinestadt.de/melsungen (Stand: Januar 2018) http://www.melsungen.de/Freizeit++_+Tourismus/Stadtgeschichte.html (Stand: Januar 2018)
Leggrohr, Leggbohrer oder Ovipositor is de Naam for en Apraat to'n Leggen vun Eier, so, as de bi allerhand Deerter bi Seken vorkamen deit. Ofschoonst düsse Struktur in ganz verscheden Deertergruppen vorkamen deit (u. a. bi de wecken Fischaarden), is mit düssen Begreep sunnerlich de Leggapraat bi Insekten mit meent. Bruukt warrt he to'n Afleggen vun Eier in allerhand Unnergrünn. Dat Leggrohr is tohopenwussen ut en Paar Anhangsels (Gonapophysen) an de Genitalsegmente (8. un 9. Segment vun't Achterlief). An'n Grund vun dat Leggrohr sitt dat Genitalgatt, wo de Eier rutkaamt, wenn se in dat Rohr rindrückt weert. Bi de högern Insekten, as Goldpeer, Haupeer, Franjenflunken, Snavelinsekten un Huudflunken is dat Leggrohr wieter entwickelt, as u. a. bi de Felsenjumpers. Bi jem gifft dat noch en anner Paar Anhangsels. Dat billt, tohopen mit dat eerste Anhangselrohr, en Dubbelrohr. An den Grund vun de Anhangsels sitt ok Muskeln in. Dor könnt de Rohre mit bewegt weern un en Ei, wat dor insitten deit, warrt so na de Spitz vun dat Leggrohr drückt. Bi de wecken Vertreders mank de Huudflunken, sunnerlich bi Immen un Wöpsen is ut den Leggbohrer en Giftstickel wurrn. Dör dat Rohr vun den vormoligen Leggbohrer flutt nu Gift ut
Heemken betekent Insekten, de all to de Langspriet-Haupeer tohören doot. Dor könnt mit meent ween: Insekten ut de Böverfamilie Grylloidea Insekten ut de Familie Gryllidae, kiek unner Echte Heemken Insekten ut de Familie Gryllotalpidae, kiek unner Kröpelhunnen Insekten ut de Familie Myrmecophilidae, kiek unner Iemeckenheemken Echte Heemken ut de Unnerfamilie Nemobiinae, kiek unner Wooldheemken un Sumpheemken Echte Heemken ut de Unnerfamilie Gryllinae: Gryllus campestris kiek unner Grasheemken Acheta domesticus kiek unner Trütjen Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Houston (Mehrdüdig Begreep). Houston is en Stadt in den US-Bundsstaat Texas in den USA. Mit rund 2,3 Millionen Inwahner is se de gröttste Stadt van Texas un de veertgröttste van de USA. Grünnd wurrn is de Stadt 1836 van de Bröers John Kirby und Augustus Chapman Allen. Se hemm de dormalige Siedlung nah den bekannten General Sam Houston nömmt. In disse Stadt is ok dat NASA-Kontrollzentrum to Huus. Siet 1901 wurrd in de Region Ööl fördert, wat to den Wohlstand van de Stadt führt hett. Up de anner Siet hett de Stadt ok immer weer ünner de Utwirkungen van Hurricans to lieden. https://www.texas-info.de/staedte/houston (Stand Januar 2018) http://www.citypopulation.de/USA-Texas_d.html (Iwahnertall Schätzung 2016)
Düt un dat op Platt is ene Reeg, de vun den NDR för dat Radioprogramm NDR 1 Neddersassen maakt warrt. Se geiht jeden Sünnavend vun Klocken söss bet Klocken acht un warrt vun Ilka Brüggemann modereert. Fröher weren ok Lutz Ackermann un Manfred Scharfe as Moderatoren aktiv. Op Plattdüütsch gifft dat verschillen Bidrääg över allens wat intresseert. Düt un dat op Platt bi ndr.de (hoochdüütsch)
Dit Woort hett noch annere Bedüden: kiek dorför ünner Denver (Mehrdüdig Begreep). Denver is de Hööftstadt vun den US-Bundsstaat Colorado un mit etwa 693.000 Inwahner up en Flach van 401,4 km² ok de gröttste Stadt vun dissen Staat. Se liggt an den Foot van de Rocky Mountains. En van de besünner Bowarken in de Stadt is dat 1908 fardig stellt Colorado State Capitol, dat dör sien mit 24karätig Gold övertrucken Kuppel bekannt is. https://www.visittheusa.de/destination/denver Inwanhntertall 2016 https://www.usatipps.de/bundesstaaten/mountain-states/colorado/denver/
Rosenheim is en kreisfree Stadt in den Regeerensbezirk Oberbayern in dat Bundsland Bayern mit 60.711 Inwahner (Stand:31. Dez. 2008) up en Flach van 37,25 km². Se is de dartgröttste Stadt vun Bayern un Seet van den Landkreis Rosenheim. 1232 düükt de Naam Rosenheim in en Ooordkunn up. De ingemeend Stadtdeel Fürstätt wurr aber all 1060 as Veresteti in en Oorkunn upführt. 1234 wurr eerstmals van en "Slott Rosenheim" bericht. 1328 kreeg Rosenheim dat Marktrecht un 1864 de Stadtrechte. Nich wiet van Rosenheim weg, weer in de Gegend aber ok in dat 1. bit 5. Johrhunnert vör Christi all en röömsch Militärstatschoon. Website van de Stadt (Geschichte)
John Thomas Godfray Hope Doeg (* 7. Dezember 1908 in Guaymas, Sonora, Mexiko; † 27. April 1978 in Redding, Kalifornien) weer en US-amerikaansch Tennisspeler. Doeg wunn 1930 die US Open in Forest Hills, nahdem he in dat Halffinale de Tennislegende Bill Tilden besiegt harr. 1929 un 1930 wunn he bi de US Open tosommen mit George Lott ok de Düppelkonkurrenz vun de Mannlüüd. 1930 stunn he gemeensam mit Lott in Wimbledon in dat Düppelfinale, verlor dor aber gegen Wilmer Allison un John Van Ryn. Doeg weer Linkshänder un en Spezialist in' Serve-and-Volley-Speel. He wurr 1962 in de International Tennis Hall of Fame upnommen. [http://www.itftennis.com/procircuit/players/player/profile.aspx?PlayerID=10003387 ITF-Profil van John Doeg (engelsch), Stand: Januar 2018 Davis-Cup-Statistik van John Doeg (engelsch), Stand: Januar 2018 John Doeg in de International Tennis Hall of Fame (engelsch, mit Bild), Stand: Januar 2018
Porta Westfalica is en Stadt in den Kreis Minnen-Lübbecke‎ in den Regeerensbezirk Deppelt van dat Land Noordrhien-Westfalen. Se hett 36.338 Inwahner (Stand 31.12.2016) up en Flach van rund 105 km². Grünnd wurrn is de Stadt in‘ Rahmen van de Rebeetsreform 1973. Porta Westfalica hett 15 Oortsdeelen: Barkhusen (4.262) - Koustiere (512) - Äisbiergen (3.389) - Husbierge (4.989) - Holtrup (1.045) - Holthusen (4.152) - Lütkenbremen (2.478) - Lerbeck (3.754) - Loufälle (1.386) - Möllbiergen (1.632) - Nammen (2.278) - Näisen (2.253) - Veltheim (2.583) - Vennebeck (1.013) - Wülpke (612), wobi Husbierge Stadtzentrum un Verwaltensseet is. Friedrichshain-Kreuzberg (siet 1973) Waterloo in Illinois, (USA) (siet 2000) Hansestadt Demmin (siet 2004) Partnerstädte, Stand: Januar 2018 Oortsdeelen, Stand: Januar 2018
De Klaus-Groth-Pries is en plattdüütschen Literaturpries för Lyrik, de siet 2004 all twee oder dree Johr in’n Juni vun de Stadt Heid vergeven warrt. De Idee för den Pries keem vun Karl-Heinz Groth ut Goosfeld un de Pries is nöömt na Klaus Groth. He is mit en Geldpries vun 3000 Euro verbunnen. 2004: Willi Gerbode 2007: Jürgen Kropp för den Gedichtzyklus Afdanz 2009: Jürgen Heitmann för de Gedichten sotoseggen, tegenaan, tiedenwessel un koppheister 2011: Birgit Lemmermann 2013: Jürgen Kropp för den Gedichtzyklus Ganz alleen. En Dodendanz 2015: Rainer Prüß 2019: Martha-Luise Lessing
Porta Westfalica betekent Porta Westfalica, Dörbraakdaal von de Werser twüschen de Wiehenbargen un de Werserbargen, Porta Westfalica, Stadt in’n Kreis Minnen-Lübbecke, Noordrhien-Westfalen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Boulder (so völ as Felsblock) is en Stadt in den Boulder County in den US-Bundsstaat Colorado. Se liggt etwa 45 Kilometer nordwestlich van Denver. Mit etwa 108.000 Inwahner(Stand: 2016) up en Flach van 64,3 km² is se de achtgröttste Stadt van Colorado. Se is ok Seet van den Boulder County. De 1877 grünnd University of Colorado at Boulder is en vun de bedüüdenst amerikaansch Universitäten. Malcolm Scott Carpenter, US-amerikaansch Astronaut (1925-2013) Inwahner (Stand:Januar 2018)
Klaus-Groth-Pries betekent Klaus-Groth-Pries, Pries för nedderdüütsche Lyrik vun de Stadt Heid, Klaus-Groth-Pries, Pries för nedderdüütsche Lyrik vun de Stadt Hamborg. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heemken oder Grylloidea sünd en Böverfamilie mank de Haupeer (Orthoptera). Dor höört de Familien vun de Echten Heemken (Gryllidae), de Kröpelhunnen (Gryllotalpidae), de Schinnenheemken (Mogoplistidae) un de Iemeckenheemken (Myrmecophilidae) to. Twee annere Familien mank de Grylloidea sünd al utstorven un bloß ut Fossilen bekannt. Hüdigendags höört dor bi 3.700 Aarden in bi 528 Geslechter to. 43 Aarden ut 27 Geslechter sünd al utstorven. Düsse Familien höört to de Böveramilie Grylloidea to. Baissogryllidae Gorochov, 1985 † Echte Heemken (Gryllidae) Laicharting, 1781 Kröpelhunnen (Gryllotalpidae) Leach, 1815 Schinnenheemken (Mogoplistidae) Brunner von Wattenwyl, 1873 Iemeckenheemken (Myrmecophilidae) Saussure, 1874 Protogryllidae Zeuner, 1937 † Vincent H. Resh, Ring T. Cardé: Encyclopedia of Insects [1], 2009, Academic Press, isbn=978-0-08-092090-0, S. 232 Superfamily Grylloidea - Laicharting, 1781. Orthoptera Species File Online. Afropen an’n 8 May 2015.
Schiermonnikoog is en Insel van de Nedderlannen un hörrt to de Westfreesch Inseln. Se is de lüttste van de fiev bewahnt Waddeneilannen. 1989 wurr de Insel to’n Natschonalpark nömmt. Se hett en Längt van 16 km un en Breet van 4 km. De eenzige Oort up disse Insel heet ebenfalls Schiermonnikoog. All tosommen wahnen up de Insel knapp 1000 Minschen. De Naam bedüüd „Insel vun de grau Mönken“ (Schier heet Grau, Monnik steiht för Mönk un oog för Insel) un kummt dorvan dat Mönken van dat Zisterzienserkloster Claerkamp in dat freesch Dokkum um dat Johr 1200 up dat Eiland kommen sünd un de Insel de Naam geeven hemm. Schiermonnikoog weer van 1892 bit 1945 in‘ privaten Besitt vun den düütsch Adeligen Hartwig von Bernstorff. Wiels den Tweeten Weltkrieg un de düütsch Besatten hett he dorför mit sörgt, dat de Inselbewahner meest nich behelligt wurrn. Dat broch hüm dor en hooch Ansehn in. As he 1987 storven is, drüff hüm sien Familie up den Inselkarkhoff neben de Reformeert Kark begraven - en besünner Privileg. https://www.holland.com/de/tourist/reiseziele/regionen/nordseeinseln/schiermonnikoog-12.htm (Stand Januar 2018) http://www.spiegel.de/reise/europa/schiermonnikoog-insel-der-grauen-moenche-a-191219.html (Stand Januar 2018)